Diari Oficial de la Generalitat Valenciana


Sumari del DOGV 3087, del 26-09-1997 (1997/9785)

ORDRE de 4 d'agost de 1997, de la Conselleria de Cultura, Educació i Ciència, per la qual es disposa el funcionament de l'Institut d'Educació Secundària d'Ayora.
-----------------------------------------------------------------------------------------------------------------------------------------------------------------

### Dades del document

Número de DOGV
:   3087

Data del DOGV
:   26-09-1997

Secció del DOGV
:   CONVENIS I ACTES - AUTORITZACIONS ADMINISTRATIVES

Número del document
:   1997/9785


Data del document
:   04-08-1997

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 4 d'agost de 1997, de la Conselleria de Cultura, Educació i Ciència, per la qual es disposa el funcionament de l'Institut d'Educació Secundària d'Ayora.  
Amb el Decret 198/1997, d'1 de juliol, del Govern Valencià, publicat en el Diari Oficial de la Generalitat Valenciana de 14 de juliol, pel qual es crea l'Institut d'Educació Secundària d'Ayora, s'autoritza el conseller de Cultura, Educació i Ciència perquè dicte les disposicions necessàries per al seu compliment i desplegament.  
Escau, doncs, ordenar l'inici de les activitats del centre i adoptar les mesures necessàries perquè puga desplegar la seua activitat acadèmica.  
En virtut d'això, i fent ús de les competències que m'atorga l'article 35 de la Llei 5/1983, de Govern Valencià,  
ORDENE  
Primer  
L'Institut d'Educació Secundària d'Ayora, amb codi 25155466, iniciarà les seues activitats el curs acadèmic 1996/97.  
Segon  
L'Institut d'Educació Secundària d'Ayora impartirà ensenyaments de d'Educació Secundària Obligatòria, Batxillerat, modalitat de Ciències de la Naturalesa i de la Salut, i Humanitats i Ciències Socials, i dos cicles formatius de Formació Professional.  
En el curs acadèmic 1996/97, admetrà matrícula de tercer curs d'Educació Secundària Obligatòria, segon i tercer curs de Batxillerat Unificat Polivalent i Curs d'Orientació Universitària.  
En cursos successius s'anirà incorporant, cada any acadèmic, un nou curs d'Ensenyament Secundari, alhora que paral·lelament s'extingeixen els ensenyaments de Batxillerat Unificat Polivalent i del Curs d'Orientació Universitària.  
Tercer  
El director territorial de Cultura i Educació de València nomenarà el director provisional del centre, d'acord amb el que estableix l'Ordre de 7 de maig de 1997, de la Conselleria de Cultura, Educació i Ciència, per la qual es regula l'elecció dels òrgans unipersonals de govern dels centres docents públics no universitaris de la Comunitat Valenciana. (DOGV de 20 de maig).  
Quart  
La implantació efectiva dels ensenyaments a què es refereix aquesta ordre queda condicionada al fet que el nombre d'alumnes inscrit en cadascun dels ensenyaments siga com a mínim de 20.  
Cinqué  
La Direcció General de Centres Docents determinarà i gestionarà els fons necessaris per a la posada en funcionament i manteniment del centre. Així mateix, dotarà el centre de l'equipament i material didàctic necessaris. A aquest efecte, la Direcció Territorial de Cultura i Educació de València efectuarà l'oportuna i raonada proposta.  
Sisé  
Quant a la matrícula i realització de les proves d'accés a la universitat, aquest centre s'adscriu a la Universitat de València Estudi General. La Direcció General de Centres Docents podrà modificar aquesta adscripció quan així ho aconsellen les circumstàncies.  
DISPOSICIÓ ADDICIONAL  
El que s'estableix en aquesta disposició s'inscriurà en el Registre de Centres Docents de la Generalitat Valenciana.  
DISPOSICIONS FINALS  
Primera  
S'autoritza els diferents òrgans d'aquesta Conselleria, perquè, en l'àmbit de les seues respectives competències, adopten les mesures necessàries per a l'aplicació i desplegament del que disposa aquesta ordre.  
Segona  
Aquesta ordre entrarà en vigor el dia de la seua publicació en el Diari Oficial de la Generalitat Valenciana. No obstant això, els seus efectes s'entenen referits al curs escolar 1996/97.  
València, 4 d'agost de 1997  
El conseller de Cultura, Educació i Ciència  
(P. S. R. El director general d'Ordenació   
i Innovació Educativa i Política Lingüística),  
JOSEP VICENT FELIP I MONLLEÓ